cyanic-selkie/wikianc huggingface dataset:
Midde-Amerikaanse republieke
Guatemala
Guatemala het die hoogste berg in Midde-Amerika - die 4 220 m hoë Tajumulco. Dit is een van 'n reeks vulkaniese berge wat deur valleie van mekaar geskei word. Die valleie lê tussen 1 500 en 2 500 m bo seevlak, en die grootste segment van die bevolking woon in hierdie valleie.
Die hoogliggende gebiede kry 'n hoë reënval en is dig bebos. Mahoniehout word geproduseer. Die noordelike deel van die land is baie yl bevolk – dit is feitlik een tropiese woud. Koffie is die belangrikste produk, terwyl pie­sangs, wat veral aan die ooskus gekweek word, en eteriese olies ook uitge­voer word. Mielies is die belangrikste voedselgewas. Katoen en suikerriet word ook gekweek vir die uitvoermark.
Honduras
Honduras is omtrent net so groot soos Guatemala, maar sy bevolking is baie kleiner. Alhoewel daar nie uitsonderlik hoë berge nie, is twee berge in die suide hoër as 2 400 m. Die grootste gedeelte van die land is bebos, behal­we in die droë Juticalpa, waar die savanne (grasvlaktes met enkele bome) weiding vir vee bied.
Die hoofstad, Tegucigalpa, is naby die land se silwermyne geleë. Koffie en tabak word in die omliggende gebiede gekweek. Die waardevolste landbou­grond lê aan die Karibiese kus. Die vroeë setlaars in Honduras het hierdie deel vermy weens die ongesonde klimaat. Die United Fruit Company het dit egter ontwikkel en groot piesangplantasies aangelê. Piesangs is dan ook die land se belangrikste uitvoerproduk.
El Salvador
El Salvador, met San Salvador as hoofstad, is die kleinste van die Midde-Amerikaanse republieke en word deur die Stille Oseaan begrens. Die belangrikste fisiese kenmerk van die land is 'n vulkaniese hoogland met pieke van oor die 2 000 m. Die val­leie tussen die pieke is sowat 600 m bo seevlak. Die grond, afkomstig van verweerde lawa en vulkaniese as, is baie ryk. Koffiebome groei welig in hier­die valleie en koffie dra meer as 40 persent by tot die land se uitvoer. Mielies, katoen, tabak, kakao, suiker, rys, rubber en indigo word ook gekweek, en 'n bietjie goud en silwer word ontgin.
Nicaragua
Meer as 9 000 km² van die land word deur mere beslaan, onder andere die groot Nicaraguameer (8 000 km²). Die grootste gedeelte van hierdie land bestaan uit 'n yl bevolkte driehoekige bergland. Oos van hierdie berg­land lê 'n breë laaglandgordel wat as die Muskietkus bekend staan. Die meerderheid van die bevolking woon tussen die Managua- en Nicaraguameer en die Stille Oseaan. Daar is talle aktiewe vulkane in hierdie gebied en in die Managua­meer self is drie vulkaniese berge wat sowat 1 500 m hoog is. Aardbewings kom van tyd tot tyd voor.
In die omgewing van die hoofstad is die reënval voldoende vir die kweek van 'n verskeidenheid produkte, maar noordoos van die mere moet besproeiing toegepas word. Die belangrik­ste oesgewas aan die Stille Oseaan is mielies. Koffie, ka­toen, suikerriet en tabak word egter ook gekweek. Op die hooglande word spoelgoud gedelf, maar die produksie is baie wisselvallig.
Costa Rica
Die vemaamste fisiese kenmerk van Costa Rica is die bergreeks – met pieke van tot 3 400 m bo seevlak – wat in die  middel van die land lê. Vier groot vuurspuwende berge in die mid­del van hierdie bergland troon uit bo 'n bekken wat tussen 900 en 1 200 m bo seevlak lê. Die bekken is die hart van Costa Rica, en die hoofstad, San Jose, is ook daarin geleë. Anders as in ander dele van Midde-Amerika, het die vroeë Spaanse setlaars hulle grond hier sonder die hulp van die inheemse bevolking bewerk. Die gevolg was dat die land in klein plasies opgedeel is en vandag nog deur byna suiwer afstammelinge van die vroeë setlaars bewerk word. Costa Rica was die eerste land in Midde-Amerika waar koffie gekweek is, en dit is al vir meer as honderd jaar die belangrikste uitvoerproduk van Costa Rica. Op die kusvlaktes aan die Stille Oseaan boer die inwoners meestal met vee.
Panama
Panama se vernaamste uitvoerproduk is piesangs wat aan die Karibiese kus, naby die grens van Costa Rica, gekweek word. Op die kusvlakte aan die Golf van Panama boer die in­woners met beeste, mielies en rys.
Een van die land se vernaamste kenmerke is die bekende Panamakanaal, wat die land in twee verdeel. Daar is in 1904 aan die kanaal begin bou en die eerste skip het in 1914 daar­deur gevaar.
Halichondria axinelloides
Halichondria axinelloides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1906 deur Swartschewsky.
Peggy Stewart (aktrise)
Peggy Stewart (5 Junie 1923 – 29 May 2019) was 'n Amerikaanse aktrise. Sy was bekend vir haar rolle in die rolprente Code of the Prairie (1944), Firebrands of Arizona (1944), Rustlers of Devil's Canyon (1947), en The Runaways (2010).
Annette Steyn
Annette Steyn (gebore 2 Junie 1969) is 'n lid van die Nasionale Vergadering van Suid-Afrika vir die Demokratiese Alliansie sedert 2009. Sy was ook op 'n stadium die DA se Oos-Kaapse provinsiale voorsitter.
Politieke loopbaan
Steyn het voorheen as munisipale raadslid van die (nou ontbinde) Gariep Plaaslike Munisipaliteit in die Oos-Kaap gedien, voor haar verkiesing tot die Nasionale Vergadering in Mei 2009. Sy is op 6 Mei 2009 as lid ingehuldig. Kort daarna, op 14 Mei 2009, het Athol Trollip, die DA-parlementêre leier, haar in die pos van skadu-adjunkminister van landelike ontwikkeling en grondhervorming aangestel. Sy het sedertdien in verskillende poste in die skadukabinet gedien.
Egiptiese obeliske
Die woord obelisk het sy oorsprong in die Griekse woord obelos, wat dolk beteken. Die skerp bopunt van so 'n pilaar het dit dan ook die voorkoms van 'n dolk gegee. Die obeliske is 'n kenmerkende voorbeeld van die Oud­ Egiptiese kuns en het 'n elegante, slanke vorm; onder is die suil vierkantig en sy spits is piramiedvormig.
Pascale de Boysson
Pascale de Boysson (16 April 1922 – 9 Augustus 2002) was 'n Franse aktrise. Sy was bekend vir haar rolle in die rolprente Lovers of Paris (1957), Les abysses (1963), La vieille dame indigne (1965), en Tess (1979).
Egiptiese obeliske
Gewoonlik was die lengte tien maal die deursnee van die basis. Die punt was meestal met 'n blink edelmetaal soos silwer of goud oorgetrek, maar soos te verstane, is hierdie waarde­ volle metale lank gelede reeds gesteel. Die lagie metaal het die sonlig skerp weerkaats sodat die suile van ver af sigbaar was.
Die afmetings het verskil; die langste bekende obelisk(38 m lank) lê nog onvoltooid in 'n grot by Aswan, en die kleinste is minder as 2 m hoog. Obeliske het nie net as ornamente gedien nie, maar is dikwels voor tempels opgerig en gewoonlik aan die songode gewy.
Die boumetode
Deur die groot, onvoltooide obelisk wat in 'n klipgroef by Aswan lê, te bestudeer, kon wetenskapliks vasstel hoe die ou Egiptenare  sulke monumente  gemaak  het. In die eerste plek het die boumeester waarskynlik daarop aangedring dat die klip wat gebruik word, foutloos is en nie krake en vlekke het nie.
Annette Steyn
Politieke loopbaan
Op 15 Junie 2022 het Steyn haar uittrede uit die politiek aangekondig.
Egiptiese obeliske
Die boumetode
Die vierde sy van die obelisk is met reuse-houtwîe van die rotslaag losgebreek. Hierdie wîe is in openinge gesteek wat vooraf reëlmatig op die onderste snylyn aangebring is. Die wîe, wat eers in water geweek het, het uitgesit en in die proses het die rots gebars. In hierdie stadium het 'n groep slawe (ongeveer 5 000) die obelisk met toue en hefbome uit die sloot gelig en op planke met wiele gelaai. Só is die obelisk  dan na die Nylrivier vervoer, waar dit op 'n lang vragskuit  gelaai en na die bestemming gebring is.
Die oprigting
Na sy aankoms moes die obelisk regop getrek word, 'n uitdagende taak aangesien sommige van die suile 500 ton geweeg het.
Beroemde obeliske
Vandag is net nog drie van die dertien obeliske by Karnak oor. Onder hulle is die beroemdes wat deur Toetmoses I opgerig is. Verskeie  obeliske is ook in 'n ander Egiptiese stad opgerig, naamlik Heliopolis, "Die Stad van die Son". Die oudste bekende obelisk staan in die buitewyke van hierdie stad (nou 'n voorstad van Kaïro) en is in 1950 v.C. opgerig. Die obelisk by Luxor is beroemd vanweë die pragtige hiërogliewe daarop. Dit is in die 13de eeu v.C. deur Rameses II opgerig en het saam met 'n tweede obelisk voor die Tempel van Luxor gestaan. Laasgenoemde obelisk is vandag in Parys. Hierdie twee obeliske is elk sowat 24 m hoog. Toe die Romeine Egipte in die eerste eeu v.C. verower het, het hulle verskeie obeliske met hulle na Rome saamgeneem. Daar het die obeliske op die belangrike pleine bly staan tot in die 16de eeu n.C.Parys, New York, Istanboel en Londen het elk 'n obelisk. Die obelisk langs die Teemsrivier in Londen en die een in New York is 'n "tweeling", wat gewoonlik "Cleopatra se Naalde" genoem word. Hulle dateer uit die jaar 1500 v.C. Die suil op die wal van die Teems is in 1819 deur die onder­koning van Egipte aan Brittanje gegee, maar dit het Londen eers in 1878 bereik. Die vervoerkoste is deur 'n bekende Londenaar, sir Erasmus Wilson, betaal en die naald het byna verlore gegaan in 'n storm in die Golf van Biskaje. 'n Koerant, 'n kopie van Bradshaw se Railway Guide en 'n paar Engelse muntstukke uit die jaar 1878 is in die voetstuk verseël. Tydens die Tweede  Wêreldoorlog is die naald deur bomskerwe beskadig.
Bronnelys
* KENNIS, Volume 1, 1980, bl. 116-117, ISBN 0-7981-0823-1
Dorothy Stickney
Dorothy Stickney (21 Junie 1896 – 2 Junie 1998) was 'n Amerikaanse aktrise. Sy was bekend vir haar rolle in die rolprente The Little Minister (1934), The Uninvited (1944), en I Never Sang for My Father (1970).
Danielle De Metz
{{Inligtingskas Akteur }}
Danielle De Metz (gebore 5 September 1938) is 'n Franse aktrise. Sy is bekend vir haar rolle in die rolprente Valley of the Dragons (1961), Jessica (1962), en The Party (1968), en in die televisiereeks I Dream of Jeannie (1965).
George-lughawe
George-lughawe het die toekenning vir Afrika se beste lughawe in die kategorie "onder twee miljoen passasiers per jaar" sewe keer ingepalm, die laaste keer in 2018. Dit is ook die veiligste lughawe van Afrika en dié vasteland se eerste ene wat net met sonkrag aangedryf word. Die prys word deur die Airports Council International (ACI) toegeken.
Die lughawe het 785 486 passasiers in 2017 bedien, vergelyke met die 154 000 in 2003.
Disa schlechteriana
Disa schlechteriana is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap en kom in die Langeberg en Outenikwaberge tussen Riversdal en George op die noordelike hellings voor. Die plant het 'n voorkomsgebied van 312 km2 en daar is vier tot ses sub populasies. Die plant word bedreig deur indringerplante en onbeheerde, nadelige pluk van die Protea-spesies.
Terry-Thomas
Terry-Thomas (10 Julie 1911 – 8 Januarie 1990) was 'n Engelse akteur en skrywer. Hy was bekend vir sy rolle in die rolprente I'm All Right Jack (1959), It's a Mad Mad Mad Mad World (1963), How to Murder Your Wife (1965), en Robin Hood (1973).
Aspalathus corrudifolia
Aspalathus corrudifolia is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom van die Groot Winterhoekberge tot by die Langeberg naby Robertson voor. Die plant se populasie is stabiel.
Marjie Millar
Marjie Millar (10 Augustus 1931 – 16 April 1966) was 'n Amerikaanse aktrise. Sy was bekend vir haar rolle in die rolprente Money from Home (1953), About Mrs. Leslie (1954), en When Gangland Strikes (1956), en in die televisiereeks Where's Raymond? (1953).
Aspalathus compacta
Aspalathus compacta is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom in die Skurweberg naby Ceres voor en het 'n voorkomsgebied van kleiner as 10 km². Die plant het reeds 60% van sy habitat afgestaan aan vrugte boorde en die bedreiging bestaan steeds. Die plek waar die oorspronklike spesie gevind is het verlore gegaan en onlangs is twintig nuwe plante ontdek, die enigste oorblywende plante.
Nomsa Tarabella Marchesi
Nomsa Tarabella Marchesi (gebore 2 Julie 1970) is 'n lid van die Nasionale Vergadering van Suid-Afrika vir die Demokratiese Alliansie. Sy was 'n sweep in die skadukabinet van die vorige leier, Mmusi Maimane. Sy dien tans op die portfoliokomitee oor Basiese Onderwys in die Suid-Afrikaanse parlement.
Rio Japurá
Die Rio Japurá (Spaans: Río Caquetá / Japurá) is een van die grootste sytakke van die Amasonerivier in Suid-Amerika en volgens afloop die derde grootste sytak van die wêreld na die Rio Madeira en die Rio Negro. Die rivier, met 'n lengte van 2 820 km, vloei deur Colombia en die Brasiliaanse deelstaat Amazonas.
Die Río Caquetá ontspring in die ooste van Pasto in die Colombiaanse Andes net 10 km van die Río Magdalena se oorsprong. Aansluitend vloei die rivier in suidoostelike rigting deur die Amasone-bekken in die weste van Brasilië, waar die Rio Japurá in die Amasonerivier uitmond. Die boloop van die rivier word in Colombia Río Caquetá genoem.
Sytakke
Die grootste sytakke (stroomaf):
Johanna Terblanche
Johanna Fredrika Juanita Terblanche was 'n lid van die Nasionale Vergadering van Suid-Afrika vir die DA.
Charles Nungesser
Op 'n dag word 'n boodskap deur 'n Duitse vliegtuig by 'n lughawe neergegooi waarin Nungesser vir 'n vliegtuig tweegeveg uitgedaag word. Hy aanvaar die uitdaging, arriveer op die aangewese punt waar ses Duitse vliegtuie hom voorlê. Hy skiet twee af en die ander vier vlug. Op dieselfde dag word hy deur 'n Britse vlieënier aangeval wat ooglopend probleme met uitkenning gehad het. Die vlieënier hou aan en Nungesser skiet hom teesinnig af. Teen die middel van Augustus 1917 was hy fisies so swak weens uitputting, wonde en ongelukke dat hy na sy vliegtuig gedra moes word. Hy hou uit tot aan die einde van die oorlog.
Hy verdwyn in 1927 terwyl hy van Frankryk na Amerika gevlieg het.
Oenzerduits
Oenzerduits (Unserdeutsch) is die enigste kreool in die wêreld wat op die Duitse taal gebaseer is. Dit is 'n bedreigde minderheidstaal wat deur ongeveer 100 bejaardes gepraat word. Almal van hulle is van Papoea-Nieu-Guinee, maar die meeste woon tans in Australië.
Geskiedenis
Terwyl die meeste kreooltale ontwikkel as handelstale of kontaktale wat tussen die koloniseerders en die inheemse bevolkings gebruik word, het Oenzerduits 'n taamlik unieke geskiedenis. Dit het onder die leerlinge van 'n Duitstalige Katolieke sendingskool ontstaan en word deur hulle as 'n gemeenskapstaal gepraat. Die Oenzerduitse grammatika toon die invloed van Duits, Tok Pisin, Engels en die plaaslike Oseaniese tale.
Marie Déa
Marie Déa (17 Mei 1912 – 1 Maart 1992) was 'n Franse aktrise. Sy was bekend vir haar rolle in die rolprente Foolish Husbands (1941), Les Visiteurs du Soir (1942), 56 rue Pigalle (1949), en Orpheus (1950).
Dinastie van die Capetingers
Net soos die Karolingers in die laaste dae van die koninkryk van die Merowingers die werklike mag in die land was, was die huis van die Capetingers (die oorerflike hertoë van Parys) aan die einde van die 10 de eeu die werklike mag in die Ryk van die Wes-Franke. In 987 het die Capetingers dan ook die regering oorgeneem, en Hugo Capet het die eerste Capetinger-koning geword. Sy gesag het nie juis verder as 'n klein gebied rondom Parys gestrek nie, want die hertoë en die grawe was die eintlike regeerders oor die res van Frankryk.
Richard Gilliland
Richard Gilliland (gebore 23 Januarie 1950) is 'n Amerikaanse akteur. Hy is bekend vir sy rolle in die rolprent Airplane II: The Sequel (1982) en in die televisiereekse Designing Women (1986), CBS Summer Playhouse (1987), en Dexter (2006).
Harry Terry
Harry Terry (gebore 1887) is 'n Engelse akteur. Hy is bekend vir sy rolle in die rolprente The Ring (1927), Piccadilly (1929), Here Comes the Sun (1946), en The Laughing Lady (1946).
Halichondria bergquistae
Halichondria bergquistae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Halichondria bowerbanki
Halichondria bowerbanki is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Halichondria bergquistae
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1997 deur Hooper, Cook, Hobbs & Kennedy.
Robin Stille
Robin Stille (24 November 1961 – 9 Februarie 1996) was 'n Amerikaanse aktrise. Sy was bekend vir haar rolle in die rolprente The Slumber Party Massacre (1982), Vampire Knights (1988), Sorority Babes in the Slimeball Bowl-O-Rama (1988), en American Ninja 4: The Annihilation (1990).
Halichondria bowerbanki
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1930 deur Burton.
Westerlund 1-237
Westerlund 1-237 (algemeen afgekort as Wd 1-237) of Westerlund 1 BKS B is 'n moontlike rooisuperreus in die sterrebeeld Altaar. Dit is dalk een van vier bekende rooisuperreuse in die sterreswerm Westerlund 1. Sy posisie, spektrum en parallaks dui egter daarop dat dit 'n rooireus op die voorgrond kan wees. As 'n rooisuperreus sal dit een van die grootste en helderste bekende sterre van sy soort wees.
Fisiese eienskappe
300px|thumb|links|Westerlund 1-237 vergeleke met die drie ander rooisuperreuse in die sterreswerm Westerlund 1.
Westerlund 1-237 word geklassifiseer as 'n koel, helder superreus wat die meeste van sy energie in die infrarooispektrum uitstraal. Dit word omring deur 'n radionewel wat soortgelyk aan dié van Westerlund 1-20 en Westerlund 1 W26 is, en direk vergelykbaar met dié van VY Canis Majoris. Die elliptiese struktuur van die newel dui egter daarop dat dit minder deur Westerlund 1 se sterwind beïnvloed is (W20 en W26 se newels is komeetvormig). Die uitvloeisnelheid van die sterwind is sowat 30 km/s.
Aspalathus costulata
Aspalathus costulata is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom van die Bokkeveldberge tot by Witteberg voor. Die plant se populasie is stabiel.
Dinastie van die Capetingers
Hertogdomme soos Aquitanië was feitlik onafhanklik. Die Capetinger-konings het egter in die volgende paar eeue probeer om Frankryk stuk vir stuk onder die gesag van die kroon te plaas. Dit was geen maklike taak nie en het lang, bloedige en duur oorloë meegebring nie slegs met hul eie magtige onderdane nie, maar ook met die konings van Engeland wat na 1066 groot grondgebied en belange in Frankryk gehad het. Vier Capetinger-konings troon ver bo die res uit: Lodewyk VI (1108-37) het die grondslag van die mag van die Capetingers gelê deur sy grondgebied en invloed uit te brei.
Filips II (Augustus) (1180 - 1223) was 'n uiters bekwame heerser. Hy wou sy ryk die belangrikste mag in Europa maak. Teen onderdane wat teen hom in opstand gekom het, het hy hardhandig opgetree, en hy het lang oorloë teen die Engelse koning Hendrik II, wat deur ŉ erflating ŉ deel van Wes-Frankryk beheer het, gevoer. Deur die oorwinning wat Filips in 1214 by Bouvunes oor sy Engelse en Duitse teenstanders behaal het, het ŉ groot deel van die Engelse besittings weer in Franse hande gekom. Lodewyk IX (die Heilige) (1226 – 1270).
Hierdie het so ŉ vrome lewe gelei dat hy deur die Rooms-Katolieke Kerk tot heilige verklaar is. Baie sieketehuise en ander liefdadigheidsinrigtings is tydens sy bewind gebou, en aan sy hof het hy weduwees en wese, armes en verdruktes opgeneem. Lodewyk het ook twee kruistogte teen die heidense Turke onderneem. Aan die begin van die tweede kruistog het hy in Tunis aan die pes gesterf. Filips IV (die Skone) (1285-1314) was 'n outoritêre, eersugtige en gewetenlose heerser. Hy was in verskeie oorloë met Engeland betrokke oor die verlore Engelse gebiede in Frankryk. Swaar belastings om vir hierdie oorloë te betaal, was een die kenmerke van sy regering.
Westerlund 1-237
Fisiese eienskappe
Dit lyk of die newel self 'n massa van 0.07 mson en 'n radius van sowat 0,3 ligjaar het. Dit dui op 'n ouderdom van sowat 3 600 jaar en 'n gemiddelde massaverliestempo van 2 mson per jaar.
Die ster lê in die boonste regterkantse hoek van die Hertzsprung-Russell-diagram. Met 'n effektiewe temperatuur van 3 550 K en 'n bolometriese ligsterkte van 219,000 lson sal Westerlund 1-237 se radius 1 241 keer dié van die Son wees; dit sal dus groter as Jupiter se wentelbaan wees. Sy aanvanklike massa is bereken op sowat 28 mson of 32 mson vir 'n nieroterende ster.
Westerlund 1-237 word beskou as lid van die sterreswerm Westerlund 1 (sy newel se elliptiese vorm dui aan dit is dalk nie naby die middel van W1 nie, terwyl ander rooisuperreuse soos W20 en W26 wel is).
Volgens Westerlund se 1987-ontleding is dit 'n M6+ III-tipe ster en is dit 'n voorgrondreus met 'n ligsterkte van net 1 000 keer dié van die Son.
Iran-Irakse Oorlog
Die Iran-Irakse Oorlog, soms ook die Eerste Golfoorlog genoem, het op 22 September 1980 begin toe Irak Iran binnegeval het, en dit het op 20 Augustus 1988 geëindig toe Iran die VN-bemiddelde skietstilstand aanvaar het. Irak wou Iran vervang as die oorheersende staat in die Persiese Golf-gebied en was bekommerd dat die Iranse rewolusie van 1979 die Sjia-meerderheid in Irak sou inspireer om teen die Baathregering te rebelleer. Die oorlog het ook gevolg op ’n lang geskiedenis van grensdispute.
Verloop
Hoewel Irak die chaos in Iran ná die rewolusie probeer uitbuit het, het hulle min vordering gemaak en is hulle vinnig teruggedryf; Iran het teen Junie 1982 feitlik al sy verlore grondgebied herwin. Vir die volgende ses jaar, tot naby die einde van die oorlog, was Iran op die aanval. Daar was ’n paar niestaatsdeelnemers – veral die Volksmoedjahidien van Iran, wat aan Irak se kant geveg het, en Irakse Koerdiese guerrillastryders aan Iran se kant. Die VSA, Brittanje, die Sowjetunie, Frankryk en die meeste Arabiese lande het egter Irak polities en logisties ondersteun, terwyl Iran in ’n groot mate geïsoleer was.
Ná agt jaar het oorloguitputting, ekonomiese probleme, ’n afname in moreel, herhaalde Iranse mislukkings en toenemende Irakse suksesse, die gebruik deur laasgenoemde land van massavernietigingswapens en ’n gebrek aan internasionale simpatie gelei tot ’n skietstilstand wat deur die VN bemiddel is.
Die konflik is al met die Eerste Wêreldoorlog vergelyk in terme van taktiek, insluitende grootskaalse loopgraafoorlogvoering met doringdraad wat oor gefortifiseerde verdedigingsposisies gespan is, bemande masjiengeweer-posisies, bajonetaanvalle, die uitgebreide gebruik van chemiese wapens deur Irak en, later in die oorlog, doelbewuste aanvalle op burgerlike teikens. ’n Spesiale eienskap van die oorlog was ’n martelaarstaktiek wat in die jare voor die rewolusie in Iran ontwikkel is: "menslikegolfaanvalle". Dit het ’n blywende impak op die dinamika van die oorlog gemaak.
Na raming het sowat 500 000 Irakse en Iranse soldate gesneuwel, asook ’n kleiner aantal burgerlikes. Die einde van die oorlog het geen skadeloosstellings of veranderde grense tot gevolg gehad nie.
Pieter van Dalen
Pieter van Dalen is 'n lid van die Nasionale Vergadering van Suid-Afrika vir die DA.
Suzanne Dehelly
Suzanne Dehelly (1 Oktober 1896 – 12 Oktober 1968) was 'n Franse aktrise. Sy was bekend vir haar rolle in die rolprente Graziella (1926), La présidente (1938), Cinq tulipes rouges (1949), en Les amours finissent à l'aube (1953).
Brandon Topham
Brandon Topham (gebore 7 Junie 1971) is 'n voormalige lid van die Nasionale Vergadering van Suid-Afrika vir die DA.
Linda Stirling
Linda Stirling (11 Oktober 1921 – 20 Julie 1997) was 'n Amerikaanse aktrise. Sy was bekend vir haar rolle in die rolprente Manhunt of Mystery Island (1945), The Purple Monster Strikes (1945), The Invisible Informer (1946), en Jesse James Rides Again (1947).
Ruimtehysbak
'n Ruimtehysbak is 'n teoretiese metode om voorwerpe via 'n kabel in die ruimte in te stuur, sonder om van 'n vuurpyl gebruik te maak.
Geskiedenis
Die Russiese wetenskaplike Konstantin Tsiolkovski is geïnspireer deur die Eiffeltoring. In 1895 het hy gedink dit is moontlik om 'n toring te bou wat na die ruimte kan reik. Hy verbeel hom 'n geostasionêre "ruimtevesting" wat in die ruimte sal wees, en met 'n kabel aan die aarde gekoppel is. Van die aarde af kan 'n toring dan langs die kabel gebou word tot op die hoogte van die "ruimtekasteel" op 35 800 kilometer.
Algemene beskrywing
Die ruimtehysbak is 'n "hysbak" van die aarde na die ruimte. 'n Lang kabel kom vanaf die ewenaar in die ruimte in, waarlangs voertuie kan opbeweeg. Die beginsel is gebaseer op 'n balans tussen swaartekrag en sentrifugale krag. Die swaartekrag van die aarde neem kwadraties af met die afstand vanaf die aarde. As 'n massa met 'n konstante rotasiesnelheid draai, neem die sentrifugale krag lineêr toe met die afstand van die massa. As die massa beweeg teen die rotasiesnelheid van die aarde, word swaartekrag en sentrifugale krag op 'n geostasionêre hoogte gebalanseer (35 786 km bo die ewenaar).
Die deel van die kabel wat onder die geostasionêre hoogte is, ondervind 'n netto krag van die aarde. Die deel van die kabel bo die geostasionêre hoogte ondervind 'n krag vanaf die aarde. As die kabel lank genoeg is, word die netto krag van die totale kabel van die aarde af gerig en is daar 'n reaksiekrag (trek) wanneer die kabel aan die ewenaar geanker word. Die stelsel is dus vertikaal gebalanseer.
Tipes ruimtehysbakke sonder kabels
Op die oomblik is hysbakke met kabel die enigste ruimtehysbakke wat aktief ondersoek word en wat kommersieel interessant is. Daar is egter twee ander soorte ruimtehysbakke sonder 'n kabel, naamlik die ruimtefontein en die drukstruktuur ('n struktuur wat regop bly as gevolg van interne druk).
Ruimtefontein
Die ruimtefontein is 'n toring wat deur elektromagnetiese kragte bymekaar gehou word. Onder die toringstruktuur is 'n elektromagnetiese "katapult" wat gelaaide deeltjies vertikaal in die toring vrystel. Hierdie deeltjies gaan dan die hele toring in en bots met die plafon om terug te keer deur 'n omgekeerde magnetiese veld aan die bokant van die toring. Op hierdie manier sou die toring regop bly as gevolg van die kinetiese energie van die deeltjies. So 'n toring kan honderde kilometers hoog wees. Anders as 'n kabelkar, hoef hierdie ruimtefontein nie noodwendig op die ewenaar te wees nie, maar 'n konstante kragtoevoer is nodig om die toring regop te hou.
Drukstruktuur
Drukstrukture is gebaseer op dieselfde beginsel as lugmaste (byvoorbeeld vir selfone), hulle sal regop bly as gevolg van 'n groot interne druk. Hierdie torings kan die amptelike ruimtehoogte (100 km) bereik, maar bereik nooit die geostasionêre wentelbaan (35 786 km) nie. Om dus by die geostasionêre baan te kom, moet 'n konvensionele aandrywing gebruik word.
Die grondstrukture
Bewegende platforms het die voordeel dat hulle kan beweeg en sodoende storms, satelliete, meteoriete of ruimterommel kan vermy. Vaste platforms het die voordeel dat hulle makliker goedkoop energie kan vind en dat die kabel korter kan wees (dit is slegs 'n paar kilometers, maar dit het groot gevolge vir die sterkte en dikte van die kabel).
Die kabel
Die kabel moet bestaan uit uiterste weerstandige materiaal wat baie groot druk (hier, eintlik, aantrekkingskrag) moet kan weerstaan, naamlik ongeveer 65 GPa (gigapascal). Ter vergelyking: die meeste stale kan nie eens 1 GPa weerstaan nie, en kwarts en diamant slegs 'n maksimum van 20 GPa. Dit is waarom koolstofnanobuise gebruik sal moet word. Hulle kan tot 300 GPa teoreties verdra. 'n Verdraagsaamheid van tot 60-63 GPa is reeds in laboratoriums bereik. Die meeste ontwerpe gebruik nanobuise met net een wand, maar nanobuise met veelvuldige wande kan ook gebruik word. Dit verhoog die druk wat verdra kan word, maar die gewig vermeerder vinniger per addisionele wande as die druk wat weerstaan moet word.
Die probleem is dat die koste van nanobuise op die oomblik geweldig hoog is, en die kosprys sal moet daal om dit ekonomies moontlik te maak.
Die hysbak self
Die ruimtehysbak sal nie 'n hysbak met bewegende kabels wees nie, soos met 'n kabelkar nie, omdat die kabel dikker in die middel moet wees as aan die ente, ten einde die druk te weerstaan. Dus sal die kajuit self langs die kabel moet beweeg. Die meganisme wat hiervoor gebruik moet word, is nog nie ontwerp nie (die kajuit kan honderde ton weeg). Energie is nodig om die hysbakke aan te dryf. Omdat energiebesparing vir 'n hele rit op of af onmoontlik is (die batterye neem baie ruimte in beslag), sal ander metodes gebruik moet word, soos lasers wat die kajuit vir die hele rit volg en gebruik maak van die energie wat opgewek word deur 'n kajuit wat afgaan. Daar is baie ander moontlike metodes. Verskillende soorte hysbakke is moontlik: hysbakke wat net langs die kabel opgaan en dan afsluit en weer na die aarde terugkeer (swaartekrag), of hysbakke wat op en af gaan (dit is tegnologies moeiliker omdat sommige dele van die kabels swakker is as ander en daarom sal 'n baie stiptelike koördinasie nodig wees vir die hysbakke).
Die teengewig
Daar is twee realistiese metodes om 'n teengewig te skep om swaartekrag teen te werk:
'n Baie swaar voorwerp soos 'n asteroïde wat dan kunsmatig op 'n geostasionêre baan geplaas word, en aan die kabel geheg word.
Deur die kabel baie langer te maak, sodat 'n groter deel van die kabel 'n groter krag ondervind as gevolg van die rotasie van die aarde as swaartekrag, en daarom val die kabel nie op die aarde nie.
Ander moontlike ruimtehysbakprojekte
Dit sou ook byvoorbeeld moontlik wees om 'n ruimtehyser op Mars te bou. Die voordeel is dat die kabel baie minder sterk en baie korter kan wees omdat Mars 'n aantrekkingskrag het wat slegs 38% van dié van die aarde is. Mars het egter die probleem dat die kabel kan bots met die naaste maan van Mars (Fobos).
Daar is ook moontlikhede om 'n ruimtehysbak op die maan te bou. Alhoewel die aantrekkingskrag na die maan slegs 1/6 van die aarde is, moet die kabel heelwat langer wees, aangesien die maan baie stadiger op sy as draai en die sentrifugale krag dus baie kleiner is.
Een van die voordele van 'n ruimtehyser op die maan kan wees ten einde die ontginning van helium-3 wat daar voorkom, moontlik te maak. Drie ruimtepedeltuie gevul met helium-3 sou voldoende wees om die hele aarde energie te verskaf deur kernfusie vir 'n jaar. Hiervoor moet die probleem van energievoorsiening met kernfusie egter eers opgelos word.
Venus is teoreties ook 'n kandidaat, maar as gevolg van die hoë temperatuur sal dit moeilik wees om dit te laat werk.
Die bou van 'n ruimtehysbak
Die bou van 'n ruimtehysbak sou 'n reuse-projek wees wat groot vooruitgang in onder meer bou- en fisiese tegnologie vereis. NASA het vyf belangrike tegnologieë geïdentifiseer vir toekomstige ontwikkeling van ruimtehysbakke:
Tradisionele bouvoorstel
Die eerste plan behels om die hele massa van die ruimtehysbak in die ruimte in te stuur, dit in 'n geostasionêre wentelbaan te plaas en dan die kabel geleidelik na die aardoppervlak af te rol, totdat swaartekrag gelyk is aan die sentrifugale krag. Dit sal die kabel gebalanseerd hou. Hierdie metode sou egter baie duur wees as gevolg van die honderde of selfs duisende vuurpyle wat gelanseer sou moet word om die hele massa van die kabel die ruimte in te stuur.
Brad Edward se metode
Bradley C. Edwards, wat vroeër direkteur van die ISR (Instituut vir Wetenskaplike Navorsing) was, is een van die belangrikste wetenskaplikes wat aan die ruimtelike hysbak gewerk het. Sy metode is om eers 'n dun kabel in die ruimte in te stuur (ongeveer die dikte van 'n haar) wat slegs 20 ton sou weeg (as gevolg van die enorme lengte van die kabel) en wat dan op die tradisionele manier geplaas sou word. Dan sou 'n tweede papierdun kabel oprig en langs die eerste kabel geplaas word. En langs die kabel, wat nou twee keer so dik sou wees, sou nog 'n dikker kabel oprig word totdat die kabel dik en sterk genoeg is om hysers op te lig. Terwyl 20 ton na baie klink, sal die eerste kabel slegs 0,2 kilogram per kilometer weeg. Telefoonkabels byvoorbeeld weeg byvoorbeeld 4 kilogram per kilometer.
Risikos en veiligheid
Soos met enige projek, kan 'n aantal dinge verkeerd gaan. Hier is 'n paar:
Satelliete
As niks gedoen word nie, sou 'n groot deel van die satelliete uiteindelik met die ruimtehysbak bots. Natuurlik kan die meeste aktiewe satelliete hul koers met 'n paar grade verander, maar die satelliete wat nie meer in gebruik is nie, kan met die kabel bots. Daarom sou hulle daardie satelliete vooraf wegneem of hulle almal van naby volg en hulle onderskep as hulle in die wentelbaan van die ruimtehysbak kom. Ruimterommel sal ook 'n groot risiko inhou vir 'n ruimtehysbak.
Meteoroïdes en mikrometeoroïdes
Meteoroïde is 'n potensieële groot risiko, omdat dit onmoontlik is om almal so te karteer dat hulle gestop sou kon word. As gevolg hiervan, moet die ruimtehyser voortdurend herstel word. Maar selfs 'n groter probleem as die meteoroïede is die risikos van mikrometeoroïdes, wat baie klein deeltjies is wat teen 'n baie hoë snelheid in die ruimte rondvlieg. Daar is reeds teoretiese maniere om te verseker dat die kabel sou hou.
2022 Hongaarse Grand Prix
Die 2022 Formule Een Hongaarse Grand Prix (Hongaars: Formula 1 Aramco Magyar Nagydij 2022) het op 31 Julie 2022 op die Hungaroring in Budapest, Hongarye plaasgevind.
Ruimtehysbak
Sabotasie
Sabotasie moet ook as 'n risiko in ag geneem word. Terroriste kan die ruimtehysbak saboteer en miljarde dollar se skade aanrig. Om sabotasie te voorkom, moet die grondgebou in 'n relatiewe veilige gebied gebou word en sterk beveilig wees.
Denise Miller
Denise Miller (gebore 17 Julie 1963) is 'n Amerikaanse aktrise. Sy is bekend vir haar rolle in die televisiereekse Barney Miller (1975), Archie Bunker's Place (1979), en Makin' It (1979).
2022 Hongaarse Grand Prix
Dit was die dertiende rondte van die kampioenskap in 2022, en is deur Max Verstappen in 'n Red Bull-RBPT gewen.
Ruimtehysbak
Vibrasies
Die ruimtehysbak kan begin vibreer soos vioolsnare terwyl die hysbak self op en af gaan. Dit kan die sterkte van die kabel ondermyn. Dit kan vermy word deur die hysbak se op en af bewegings presies te koördineer sodat die vibrasies nie 'n sekere waarde oorskry nie.
2022 Hongaarse Grand Prix
Vrye oefening
Toetsbestuurder tydens vrye oefening 1: Robert Kubica (Alfa Romeo-Ferrari) jaag Vrydag in plaas van Valtteri Bottas. Hy teken 'n beste tyd van 1:21.729 aan.
Ruimtehysbak
Kabelbreuke
Die breek van die kabel kan op twee plekke plaasvind, naamlik op die aarde en in die ruimte. As die kabel op die aarde breek, sal die res van die kabel tesame met die teengewig voortgaan om van die aarde af weg te vlieg na 'n hoër wentelbaan om die aarde, sodat die balans tussen swaartekrag en die sentrifugale krag herstel word. As die kabel in die ruimte breek, val 'n deel daarvan terug na die aarde as dit nie in die atmosfeer disintegreer nie. Die ander deel sal weer om die aarde wentel totdat die balans tussen die kragte herstel is.
2022 Hongaarse Grand Prix
Vrye oefening
§ Dit reën op Saterdag tydens die derde vrye oefening, Nicholas Latifi eindig die eerste keer vooraan.
Ruimtehysbak
Van Allen-gordels
Omdat die hysbak stadig sal beweeg, sal mense te veel tyd in die Van Allen-gordels deurbring en dit kan radioaktiewe skade aan enige onbeskermde lewende wese veroorsaak. Ons kan onsself nie met lood daarteen beskerm nie, want as protone en elektrone met hoë energie bots met swaar atome, veroorsaak dit x-strale. Mense moet dus beskerm word met materiaal wat bestaan uit ligte elemente soos water (dit bevat baie waterstof) of sekere soorte plastiek. Dit sal mense ook voldoende beskerming bied teen die son se x-strale.
2022 Hongaarse Grand Prix
Kwalifisering
George Russell behaal sy eerste voorwegspringplek van sy loopbaan.
Helene Millard
Helene Millard (30 September 1905 – 20 September 1974) was 'n Amerikaanse aktrise. Sy was bekend vir haar rolle in die rolprente The Thirteenth Chair (1929), The Pay-Off (1930), The Divorcee (1930), en The Biscuit Eater (1940).
Ruimtehysbak
Ekonomiese uitvoerbaarheid
Deur 'n ruimtehysbak sou die mensdom materiale in die ruimte kon instuur teen 'n koste wat baie keer laer sou wees as die huidige lanseerkoste per kilogram. Vandag kos dit duisende dollars om 'n kilogram in 'n lae wentelbaan om die aarde te plaas en ongeveer VSA$ 20 000 per kilogram om 'n voorwerp in 'n geostasionêre wentelbaan te kry. Om 1 kilogram na 'n geostasionêre wentelbaan met die ruimtehysbak te neem, sou nie veel meer as 'n paar honderd dollar kos nie, en waarskynlik op die langtermyn selfs heelwat minder.
2022 Hongaarse Grand Prix
Kwalifisering
† Pierre Gasly moet vanuit die kuipe wegspring omdat daar aan sy motor gewerk is onder Parc Ferme-toestande.
Ruimtehysbak
Politieke haalbaarheid
'n Potensiële probleem met die ruimtehysbak is die eienaarskap daarvan. Slegs die lande wat in die projek belê het, sal toegang hê tot die ruimtehysbak, wat tot politieke en militêre wanbalanse tussen state sal lei. 'n Ander probleem is dat die eerste ruimtehyser 'n monopolie op die ruimtemark sal hê. Die installering van 'n ruimtehysbak sal ook die vernietiging van verskeie ander satelliete noodsaak om botsings te vermy, en dit sal ander gebruikers benaadeel. Dan is daar ook die probleem van terrorisme, want die hysbak sal besonder kwesbaar wees.
2022 Hongaarse Grand Prix
Renuitslag
Lewis Hamilton ontvang 'n ekstra punt vir die vinnigste rondte gery.
Boulevard périphérique de Paris
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Boulevard périphérique de Paris
Parys en Île-de-France
Gebou tussen
1956 en 1973
Lengte
35,04 km
Kaart
Die Boulevard périphérique de Paris (Franse uitspraak: [bulvaʁ peʁifeʁik], dikwels afgekort tot Périphérique, Périph of BP) is 'n kringpad met maksimaal vyf rylane in elke rigting en 'n lengte van 35,04 kilometer wat - met enkele klein uitsonderings - rondom die Franse hoofstad Parys met sy twintig arrondissements loop. Die kringpad, wat amptelik nie as snelweg geklassifiseer word nie en waarop 'n spoedbeperking van 70 km/h ingestel is, is tussen 1956 en 1973 gebou en het die ou militêre versterkings rondom Parys vervang wat uit die periode tussen 1840 en 1845 gedateer het. Dit is op 25 April 1973 deur die destydse Franse premier Pierre Messmer amptelik ingewy. Met enkele uitsonderings is alle nedersettings buite die kringpad selfstandige munisipaliteite. Die kringpad, wat grotendeels langs die administratiewe stadsgrens van Parys loop, word dan ook algemeen as die grenslyn tussen die Seine-metropool en sy uitgestrekte voorstede beskou wat grotendeels werkersklashuishoudings huisves.
Die meeste hoofsnelweë in Frankryk lei na die metropolitaanse gebied van Parys en hier juis na die Boulevard périphérique. Verkeer van alle rigtings vloei na die kringpad en maak dit een van die besigste paaie in Europa, met meer as een miljoen voertuie per dag, maar plaas ook soveel verkeersdruk op die Boulevard dat verkeersopeenhopings aan die orde van die dag is. Belangrike snelweë (Frans: Autoroute, kort A) uit ander dele van die land, wat na die Boulevard périphérique lei, sluit die A 1 vanaf Lille, die A 4 vanaf Reims en Straatsburg, die A 5 vanaf Troyes, die A 6 vanaf Lyon en Dijon, die A 77 vanaf Nevers, die A 10 vanaf Orléans, die A 13 vanaf Rouen en die A 16 vanaf Amiens in.
Nigel Terry
Nigel Terry (15 Augustus 1945 – 4 Mei 2015) was 'n Engelse akteur. Hy was bekend vir sy rolle in die rolprente The Lion in Winter (1968), Excalibur (1981), Caravaggio (1986), en The Emperor's New Clothes (2001).
Bianca Buitendag
Bianca Buitendag (9 November 1993) is 'n Suid-Afrikaanse professionele branderplankryer. Sy het Suid-Afrika verteenwoordig by die Olimpiese Somerspele 2020, waar sy 'n silwer medalje gewen het in die kortbordkompetisie vir vroue.
Lewe
Buitendag is in George, Wes-Kaap, gedurende 1993 gebore. Sy het grootgeword naby die strand van Valsbaai buite Kaapstad. Met haar pa se aanmoediging het sy op agtjarige ouderdom saam met haar twee broers leer branderplank ry. Toe sy twaalf was, verhuis haar gesin na die Suid-Kaap streek.
In 2015 is haar pa, Collin Buitendag, oorlede. Sy het desnieteenstaande haar beste in haar loopbaan geëindig as vierde beste in die wêreld, volgens die World Surf League se ranglys. Die jaar daarna was sy 12de in die wêreld.
Desmond Tester
Desmond Tester (17 Februarie 1919 – 31 Desember 2002) was 'n Engelse akteur, skrywer, en regisseur. Hy was bekend vir sy rolle in die rolprente Sabotage (1936), Nine Days a Queen (1936), Non-Stop New York (1937), en The Stars Look Down (1940).
Lise Delamare
Lise Delamare (9 April 1913 – 25 Julie 2006) was 'n Franse aktrise. Sy was bekend vir haar rolle in die rolprente La Marseillaise (1938), Wicked Duchess (1942), Mlle. Desiree (1942), en Captain Blood (1960).
Premier van KwaZulu-Natal
Die premier van KwaZulu-Natal is die regeringshoof van die KwaZulu-Natalse provinsie van Suid-Afrika. Die huidige premier van KwaZulu-Natal is Nomusa Dube-Ncube, 'n lid van die African National Congress, wat Sihle Zikalala opgevolg het wat as premier bedank het. Sy het haar amp op 10 Augustus 2022 aanvaar.
Funksies
Ingevolge die grondwet word die uitvoerende gesag van 'n provinsie aan die Premier toevertrou. Die Premier kondig 'n Uitvoerende Raad aan bestaande uit tien lede van die provinsiale wetgewer; hulle word lede van die Uitvoerende Raad (LUR'e) genoem. Die LUR'e is basies ministers en die Uitvoerende Raad 'n kabinet op provinsiale vlak. Die Premier het die gesag om LUR'e na sy/haar eie diskresie aan te stel en af te dank.
Die Premier en die Uitvoerende Raad is verantwoordelik vir die implementering van provinsiale wetgewing, tesame met enige nasionale wetgewing wat aan die provinsie toegeken is. Hulle stel provinsiale beleid op en bestuur die departemente van die provinsiale regering; hul optrede is onderhewig aan die nasionale grondwet.
Vir 'n wetsontwerp van die provinsiale wetgewer om aanvaar te word, moet die Premier dit onderteken. Indien hy/sy meen dat die wet ongrondwetlik is, kan hy dit terugverwys na die wetgewer vir heroorweging. Indien die Premier en die wetgewer nie saamstem nie, moet die wet na die Konstitusionele Hof verwys word vir finale oorweging.
Die Premier is ook ex officio 'n lid van die Nasionale Raad van Provinsies, die hoërhuis van die Parlement, as een van die spesiale afgevaardigdes van die provinsie.
Philip Henry Kerr
Philip Henry Kerr, Markies van Lothian, (18 April 1882 - 12 Desember 1940) was 'n Britse staatsman, skrywer en amptenaar. Hy is in Londen gebore en studeer aan die Universiteit van Oxford. Hy arriveer in 1905 in Suid-Afrika as lid van lord Alfred Milner se beroemde Kindergarten. Hy beklee belangrike betrekkings onder meer dié van assistent-sekretaris vir Interkoloniale Raad en van die Komitee van die Sentraal Suid-Afrikaanse Spoorweë asook die Transvaalse Armlastigheidskommisie. In 1908 word hy redakteur van die The States. Hy sterf in 1940.
Halichondria cancellosa
Halichondria cancellosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1886 deur Carter.
Aspalathus crewiana
Aspalathus crewiana is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom van Klipheuwel tot by Klapmuts voor en het 'n voorkomsgebied van 11 km². Die plant het meer as 90% van sy habitat afgestaan, hoofsaaklik aan gewasverbouing. Daar is tans net twee subpopulasies oor, ongeveer 15 km van mekaar af. Daar is tans min plante maar dit word toegeskryf aan die feit dat die plant lank laas gebrand het. Daar was baie meer plante na die laaste brand. Die een subpopulasie is stabiel in 'n natuur reservaat maar die ander se getalle daal weens agteruitgang.
Sharyn Moffett
Sharyn Moffett (gebore 1 Februarie 1936) is 'n Amerikaanse aktrise. Sy is bekend vir haar rolle in die rolprente A Boy, a Girl and a Dog (1946), Child of Divorce (1946), The Locket (1946), en Mr. Blandings Builds His Dream House (1948).
Halichondria carotenoidea
Halichondria carotenoidea is 'n gewone sponsspesie uit die familie van die Halichondriidae. Die wetenskaplike naam van die spesie is die eerste keer geldig gepubliseer in 2011 deur Alvarez & Hooper.
Efesiërs
Die brief aan die Efesiërs is die 10de boek in die Nuwe Testament van die Bybel. Hierdie brief word beskou as 'n omsendbrief aan verskillende gemeentes in Klein-Asië gerig, waaronder ook die gemeente in Efese. In hierdie brief word gewys op God se bedoeling... om alles wat in die hemel en op aarde is, onder een hoof te verenig, naamlik onder Christus. In die kerk van Christus is Jode en nie-Jode saamgebring as 'n eenheid, 'n liggaam waarvan Christus die hoof is. Die eenheid berus op die uitverkiesing en redding en genade, word gewaarborg deur die inwoning van die Heilige Gees en word opgebou deur die diens van besondere ampsdraers in die gemeente. Die tweede deel van die brief handel oor die wyse waarop die onderlinge eenheid in die daaglikse lewe sy gestalte moet kry: liefde, eerbied vir mekaar en dankbaarheid teenoor God.
Halichondria capensis
Halichondria capensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 2005 deur Samaai & Gibbons.
Universiteit van Zoeloeland
Die Universiteit van Zoeloeland (kortweg UniZulu) is die enigste omvattende tersiêre opvoedkundige instelling noord van die Tugelarivier in KwaZulu-Natal, Suid-Afrika. Die universitet se nuwe status is in ooreenstemming met Suid-Afrika se Nasionale Plan vir Hoër Onderwys wat daarop gemik is om ongelykheid en duur duplisering uit te skakel. Gevolglik bied UniZulu loopbaangerigte programme sowel as 'n beperkte aantal relevante universiteitsgraadkursusse aan wat gestruktureer is met potensiële werknemers en werkgewers in gedagte.